Անհանգստանա՞լ: Արմանուշը խոժոռվեց' պատկերացնելով հորաքույրներին ու տատիկին: Գիտեր, որ անհանգստությունից կհիվանդանան: Պիտի չիմանան. նրանց համար այդպես ավելի լավ կլինի: Գարնանային արձակուրդներն են մոտենում, տասը օր կարող եմ մնալ Ստամբուլում: Հայրս կմտածի, որ մորս հետ եմ' Արիզոնայում, մայրս կմտածի, որ այստեղ եմ' Սան Ֆրանցիսկոյում: Այնքան էլ բարդ չի կազմակերպելը: Մեկ է, իրար հետ չեն խոսում: Խորթ հայրս էլ Ստամբուլի ընտանիքի հետ չի հանդիպում: Ոչինչ չի բացահայտվի: Գաղտնի կմնա:- Արմանուշը աչքերը կկոցելով նայեց էկրանին:- Եթե մորս ամեն օր, իսկ հորս' երկու-երեք օրը մեկ զանգեմ, ամեն ինչ կարող եմ վերահսկողության տակ պահել: